OBSAH

[1. Organizácia trhu s agrárnymi komoditami – trhovoorientované výdavky 5](#_Toc451158160)

[2. Priame platby 7](#_Toc451158161)

[2.1 Prechodné vnútroštátne platby 14](#_Toc451158162)

[3. Rozvoj vidieka 16](#_Toc451158163)

[4. Operačný program Rybné hospodárstvo 19](#_Toc451158164)

[5. Štátna pomoc a národné podpory 21](#_Toc451158165)

[6. Celková podpora do poľnohospodárstva a potravinárstva 23](#_Toc451158166)

 **Príloha 3**

# Výdavky rozpočtovej kapitoly MPRV SR

 Rozpočet kapitoly MPRV SR bol v roku 2015 rozpracovaný do nasledovných programov:

 **„Udržateľné lesné hospodárstvo“,** ktorého zámerom je funkčne integrované lesné hospodárstvo, zabezpečujúce ekologickú stabilitu krajiny a posilňujúce hospodársky a sociálny rozvoj regiónov a vidieka a je členený do dvoch podprogramov: Obnova a rozvoj lesného hospodárstva a Výskum a odborná pomoc pre udržateľné lesné hospodárstvo. Orientoval sa najmä na implementáciu princípov trvalo udržateľného obhospodarovania lesov prostredníctvom programov starostlivosti o lesy, mapovanie lesných pozemkov pre účely tvorby tematického štátneho mapového diela, komplexné zisťovanie stavu lesov s cieľom kategorizácie lesov, pásiem ohrozenia lesov emisiami a databázy hospodársko-úpravníckej typizácie, vyhotovovanie lesných hospodárskych plánov pre zabezpečenie odborného obhospodarovania lesov, monitorovanie lesov ohrozených požiarmi a starostlivosť o národné parky. V rámci programu sa realizoval aj výkon kompetencií špecializovanej štátnej správy na úseku lesného hospodárstva, so zameraním najmä na kontrolu dodržiavania právnych predpisov a záväzných právnych ustanovení na úseku lesného hospodárstva.

 Úlohou programu **„Potravinová bezpečnosť, zdravie a ochrana zvierat a rastlín“** je zabezpečenie produkcie a zásobovanie obyvateľstva kvalitnými potravinami, zabezpečovanie vysokej úrovne zdravia a ochrany zvierat a rastlín zamedzením šírenia nákaz a zabezpečenie konkurencieschopnosti slovenských producentov potravín. Program tvoria štyri podprogramy: Regulácia, formulácia a výkon veterinárnej a potravinovej služby, Zdravotná neškodnosť potravín, Poznatková báza na zabezpečenie kvality a bezpečnosti potravín, Regulácia vstupov, zdravie a kvalita rastlín.

 Program **„Tvorba, regulácia a implementácia politík“** je členený na šesť podprogramov: Podpora programov, Realizácia a administrácia finančných schém, Poznatková podpora tvorby politík, Pôdohospodársky informačný systém, Štatistický informačný systém, Pozemkové úpravy. Zámerom programu je vysoký štandard tvorby politík a poskytovania služieb všetkým farmárom, obyvateľom vidieka, agropotravinárskemu priemyslu, spotrebiteľom, verejnosti a inštitúciám verejnej správy v súlade s princípmi Spoločnej poľnohospodárskej politiky. V zmysle platnej legislatívy boli poskytované konečným prijímateľom dotácie za účelom podpory a rozvoja pôdohospodárstva.

 Cieľom programu **„Podpora konkurencieschopnosti poľnohospodárstva** **a potravinárstva“** je medzinárodne konkurencieschopný, na spotrebiteľaorientovaný agropotravinársky sektor, vytvárajúci environmentálne udržateľný vidiecky ráz. Aktivity programu sú rozdelené do piatich podprogramov: Podpora poľnohospodárskych činností –priame platby, Rybné hospodárstvo EFT (operačný program Rybné hospodárstvo SR 2007 ‑ 2013), Stabilizácia trhu poľnohospodárskej produkcie (TOV), Poznatková podpora konkurencieschopnosti poľnohospodárstva, Plemenárska a kontrolná činnosť. Z hľadiska objemu alokovaných finančných prostriedkov tvorili najväčšiu časť programu štandardné nástroje Spoločnej poľnohospodárskej politiky.

 Program **„Rozvoj vidieka“** tvorí šesť podprogramov: Implementácia rámca podpory, Zveľaďovanie krajiny, Zvýšenie konkurencieschopnosti sektora poľnohospodárstva a lesného hospodárstva - EPFRV (PRV 2007 – 2013), Zlepšenie životného prostredia a krajiny, Kvalita života vo vidieckych oblastiach a diverzifikácia vidieckeho hospodárstva; - EPFRV (PRV SR 2007 – 2013), Leader – EPFRV (PRV SR 2007 – 2013). Cieľom programu „Rozvoj vidieka“ je životaschopné a ekologicky udržateľné vidiecke prostredie, stabilizujúce existujúcu populáciu na vidieku prostredníctvom generovania pracovných príležitostí a vyššejživotnej úrovne.

 Program **„Regionálny rozvoj“** je rozčlenený do podprogramov**:**

Operačný program Bratislavský kraj, Regionálny operačný program, Cezhraničná spolupráca SR – ČR**,** Cezhraničná spolupráca MR – SR, Cezhraničná spolupráca Rakúsko – SR, Cezhraničná spolupráca PR – SR, Operačný program cezhraničnej spolupráce ENPI CBC MR – SR – Rumunsko – Ukrajina, Nezrovnalosti rezortu. Zámerom programu je sociálno-ekonomická vyrovnanosť regiónov.

 V rámci rozpočtu v roku 2015 boli v kapitole MPRV SR aj nasledovné medzirezortné podprogramy: Oficiálna rozvojová pomoc, Budovanie kapacít a zlepšenie kvality verejnej správy, Podpora zamestnanosti, sociálnej inklúzie a budovanie kapacít v BSK, Hospodárska mobilizácia, Príspevky SR do Medzinárodných organizácií a Protidrogová politika.

Finančné prostriedky z rozpočtu EÚ a prostriedky na spolufinancovanie zo štátneho rozpočtu boli poskytované na základe nariadení upravujúcich financovanie opatrení a v súlade s ich určením pre konečných príjemcov. Štruktúra výdavkov rešpektovala princípy Spoločnej poľnohospodárskej politiky EÚ.

**Rozpočtové výdavky na podporu poľnohospodárstva v roku 2015**

v € Tabuľka 1

|  |  |  |  |  |
| --- | --- | --- | --- | --- |
| **Ukazovateľ** | **Schválený rozpočet za rok 2015** | **Upravený rozpočet za rok 2015** | **Dosiahnutá skutočnosť za rok 2015** | **% plnenia** **z upr. rozp.** |
| **Trhovo orientované výdavky spolu** | **15 000 000** | **14 563 005** | **13 714 090** | **94,17** |
| z toho: výdavky EÚ | 12 000 000 | 12 000 000 | 11 151 084 | 92,93 |
|  financovanie zo ŠR | 3 000 000 | 2 563 005 | 2 563 005 | 100 |
| **Priame platby spolu** | **457 459 849** | **384 954 881** | **384 954 881\*** | **100** |
| v tom: výdavky EÚ | 435 191 194 | 375 884 097 | 375 884 097 | 100 |
|  financovanie zo ŠR | 22 268 655 | 9 070 785 | 9 070 785 | 100 |
| **PRV (2007 - 2013)** | **176 075 677** | **313 769 551** | **313 769 551** | **100** |
| v tom: výdavky EÚ | 131 595 530 | 236 486 922 | 236 486 922 | 100 |
|  financovanie zo ŠR | 44 480 147 | 77 282 629 | 77 282 629 | 100 |
| **EPFRV (2014 - 2020)** | **205 932 000** | **59 979 731** | **59 979 731** | **100** |
| z toho: výdavky EÚ | 153 300 986 | 44 784 416 | 44 784 416 | 100 |
|  zo ŠR | 52 631 014 | 15 195 315 | 15 195 315 | 100 |
| **Európsky fond pre rybné hospodárstvo (2007 - 2013)** | **1 045 713** | **2 602 255** | **2 602 255** | **100** |
| v tom: výdavky EÚ | 778 752 | 1 951 691 | 1 951 691 | 100 |
|  financovanie zo ŠR | 266 961 | 650 564 | 650 564 | 100 |
| **Európsky námorný a rybársky fond (2014-2020)** | **1 330 832** | 0 | 0 | 0 |
| v tom: výdavky EÚ | 998 124 | 0 | 0 | 0 |
|  financovanie zo ŠR | 332 708 | 0 | 0 | 0 |
| **Štátna pomoc a národné podpory** | **4 531 354** | **6 141 368** | **6 140 959** | **99,99** |
| **Regionálny rozvoj** | **118 566 437** | **340 229 249** | **340 225 680** | **99,99** |
| v tom: výdavky EÚ | 105 279 734 | 295 945 950 | 295 945 950 | 100 |
|  financovanie zo ŠR | 13 286 703 | 44 283 299 | 44 283 299 | 100 |
| **Integrovaný regionálny operačný program (2014-2020)** | 126 200 000 | 0 | 0 | 0 |
| v tom: výdavky EÚ | 103 600 000 | 0 | 0 | 0 |
|  financovanie zo ŠR | 22 600 000 | 0 | 0 | 0 |
| **INTERREG V A (2014-2020)** | 2 008 853 | 0 | 0 | 0 |
| ***Konečný prijímateľ MPRV SR*** |   |   |   |   |
| ***Európsky sociálny fond*** | 0 | 11 227 | 11 227 | 100 |
| v tom: výdavky EÚ | 0 | 9 542 | 9 542 | 100 |
|  financovanie zo ŠR | 0 | 1 684 | 1 684 | 100 |
| ***Kohézny fond*** | 0 | 42 900 | 42 900 | 100 |
| v tom: výdavky EÚ | 0 | 36 465 | 36 465 | 100 |
|  financovanie zo ŠR | 0 | 6 435 | 6 435 | 100 |
| **SPOLU**  | **1 108 150 715** | **1 122 294 167** | **1 121 441 274** | **99,92** |
| Prameň: MPRV SR, Návrh záverečného účtu za rok 2015, Vypracoval: NPPC – VÚEPP\* Čerpanie neobsahuje priame platby vyplatené v roku 2015 Ústavu na výkon trestu Želiezovce, ktoré boli vyplatené vo výške 44 687,71 a 293,48 €. |

## Organizácia trhu s agrárnymi komoditami – trhovoorientované výdavky

Činnosti súvisiace s organizovaním trhu zabezpečuje PPA – Sekcia organizácie trhu. Spoločnú organizáciu trhu s poľnohospodárskymi výrobkami v roku 2015 upravovalo nariadenie EP a Rady (EÚ) č. 1308/2013 a niektoré ustanovenia nariadenia Rady (ES) č. 1234/2007. Trhovo orientované výdavky (TOV) sú financované z Európskeho poľnohospodárskeho záručného fondu (EPZF), ktorý je súčasťou všeobecného rozpočtu EÚ.

Niektoré z trhových opatrení sú spolufinancované zo štátneho rozpočtu (napr. Program „Školské mlieko“, „Národný program stabilizácie a rozvoja slovenského včelárstva“ a pomoc organizáciám výrobcov a skupinám výrobcov v rámci operačných programov).

Vo *vinársko-vinohradníckom sektore* bola v roku 2014 vyplatená najvyššia podpora na opatrenia na reštrukturalizáciu a premenu viníc vo výške 2 444 811 € a 3 297 910 € v roku 2015.

V *sektore ovocia a zeleniny* bolo v roku 2014 na operačné programy, ktoré vypracúvajú organizácie výrobcov, vyplatených 888 220 €, kým v roku 2015 to bolo 775 156 €. Súčasťou podporných mechanizmov v rámci Spoločnej organizácie poľnohospodárskych trhov EÚ je program *„Školské ovocie a zelenina“,* do ktorého sa zapojilo aj Slovensko. Cieľomtohto programu je zvýšiť konzumáciu ovocia a zeleniny u detí, vplývať na zmenu ich stravovacích návykov a predchádzať chorobám zo zvýšenej hmotnosti a obezity. Na program „školské ovocie“ bolo v roku 2014 vyplatených 2 323 211 €, v roku 2015 to bolo 3 020 516 € (z toho 2 907 972 € zo zdrojov EÚ a 112 544 € zo štátneho rozpočtu).

V súvislosti so zákazom dovozu určitých produktov z EÚ do Ruska, vrátane ovocia a zeleniny zavedeným ruskou vládou 7. augusta 2014, v dôsledku ktorého došlo k narušeniu trhu, bola vyplatená slovenským producentom finančná pomoc EÚ na stiahnutie z trhu na základe čl. 4 a 11a) delegovaného nariadenia Komisie (EÚ) č. 1031/2014 z 29. septembra 2014, ktorým sa stanovujú ďalšie dočasné mimoriadne podporné opatrenia pre výrobcov určitých druhov ovocia a zeleninyv znení delegovaného nariadenia Komisie (EÚ) č. 1371/2014 z 19. decembra 2014. Uvedená pomoc bola poskytnutá dvom organizáciám v celkovom rozsahu 129 855 € a vzťahovala sa na činnosti spojené so stiahnutím jabĺk z trhu.

Do*sektora mlieka a mliečnych výrobkov* patríprogram„*školské mlieko“,*ktorý sa začal v SR realizovať od roku 2004 a prebieha aj v ďalších štátoch EÚ. Cieľom programu je zvýšiť spotrebu mlieka a mliečnych výrobkov a podporiť zdravú výživu detí, vychovávať ich k zdravému životnému štýlu a umožniť  deťom kupovať  si tieto výrobky za cenovo výhodnejších podmienok. Postupne  sa zvyšuje počet zapojených školských zariadení do programu a každoročne sa zvyšuje aj objem prostriedkov vynaložených na realizáciu tohto programu zo zdrojov EÚ a SR. Finančné prostriedky na dodávanie mlieka a mliečnych výrobkov žiakom v školských zariadeniach poskytuje EÚ a  SR zo štátneho rozpočtu. Výdavky na „*školské mlieko“* v roku 2014 predstavovali 2 086 891 € (z toho zo zdrojov EÚ 660 510 € a zo zdrojov štátneho rozpočtu 1 426 381 €), v roku 2015 2 178 923 € (z toho zo zdrojov EÚ 689 637 € a zo zdrojov štátneho rozpočtu 1 489 305 € ).

Na národný program stabilizácie a rozvoja *včelárstva* bolo v roku 2014 vyplatených 1 095 804 €, v roku 2015 to bolo 1 099 716 €. Včelársky program je spolufinancovaný zo strany EÚ vo výške 50 % a rovnako 50 % zo strany štátneho rozpočtu. Ide o včelársky program, ktorý vypracúvajú členské štáty ako štúdiu o výrobnej a obchodnej štruktúre v sektore včelárstva na svojom území.

Špecifickú oblasť tvorí *sektor cukru*. V tomto sektore bol v roku 2014 vyplatený kompenzačný úrok štyrom slovenským výrobcom cukru na základe nariadenia Rady (EÚ) 1360/2013, ktorým sa stanovujú produkčné odvody v sektore cukru za hospodárske roky 2001/2002, 2002/2003, 2003/2004, 2004/2005 a 2005/2006, koeficient potrebný na výpočet dodatočných odvodov za hospodárske roky 2001/2002 a 2004/2005 a výška súm, ktoré zaplatia výrobcovia cukru predajcom cukrovej repy vzhľadom na rozdiel medzi maximálnou výškou odvodov a výškou týchto odvodov, ktoré budú účtované za hospodárske roky 2002/2003, 2003/2004 a 2005/2006, vo výške 1 345 031 €.

V roku 2015 bola v rámci TOV vyplatená aj *dočasná mimoriadna podpora*, poskytnutá na základe delegovaného nariadenia Komisie (EÚ) 2015/1853 z 15. októbra 2015, ktorým sa stanovuje dočasná mimoriadna pomoc pre poľnohospodárov v sektoroch chovu hospodárskych zvierat a na základe výnosu MPRV SRz 29. októbra 2015 č. 504/2015-100 o poskytovaní mimoriadnej podpory v sektore mlieka a bravčového mäsa. Pre SR bola z celkovej obálky EÚ určená suma 2 453 296 €. Členské štáty si samé mohli určiť ako využijú finančné prostriedky, v SR bolo rozhodnuté poskytnúť podporu pre mlieko a mliečne výrobky a podporu na bravčové mäso. Členské štáty mohli poskytovať dodatočnú podporu až do výšky maximálne 100 % stanovených súm, čo SR aj využila, keďže boli k dispozícii zdroje aj zo ŠR.

**V roku 2014 sa na TOV spolu s kompenzačným úrokom vyplateným v sektore cukru vyčerpalo** 10 856 566 €, z toho 8 060 270 € z prostriedkov EÚ a spolufinancovanie z národných zdrojov 2 796 296 €, v roku 2015 16 167 386 €, z toho 11 151 085 € z EÚ
a 5 016 301 € zo štátneho rozpočtu (medziročné zvýšenie o 41,2 %).

 **Prehľad čerpania trhovo orientovaných výdavkov (TOV), v € Tabuľka 2**

|  |  |  |
| --- | --- | --- |
| **TOV** | **2014** | **2015** |
| Reštrukturalizácia vinohradov | 2 444 811 | 3 297 862 |
| Poistenie úrody | 164 275 | 146 837 |
| Investície do podnikov | 503 373 | 608 250 |
| Propagácia na trhoch tretích krajín | 4 950 | 4 228 |
| Mimoriadne podporné opatrenia - organizáciám |   |   |
| výrobcom OZ - stiahnutie z trhu | 0 | 129 855 |
| Akčné plány a operačné programy organizácií výrobcov | 888 220 | 775 156 |
| Školské ovocie (EÚ) | 1 846 837 | 2 907 972 |
| Školské ovocie (ŠR) | 476 374 | 112 544 |
| Školské mlieko (EÚ) | 660 510 | 689 637 |
| Školské mlieko (ŠR) | 1 426 381 | 1 489 286 |
| Podpora včelárom (EÚ) | 547 902 | 549 585 |
| Podpora včelárom (ŠR) | 547 902 | 549 585 |
| Dočasná mimoriadna podpora -mlieko a mliečne výrobky (EÚ) | 0 | 2 153 294 |
| Dočasná mimoriadna podpora - bravčové mäso (EÚ) | 0 | 299 999 |
| **SPOLU TOV** | **9 511 535** | **13 714 090** |
| Dočasná mimoriadna podpora -mlieko a mliečne výrobky (ŠR) | 0 | 2 153 296 |
| Dočasná mimoriadna podpora - bravčové mäso (ŠR) | 0 | 300 000 |

**Prameň: MPRV SR, PPA**

**Vypracoval:** NPPC - VÚEPP

Čerpanie trhovo orientovaných výdavkov (TOV) reaguje na meniacu sa situáciu na trhu s agropotravinárskymi komoditami, závisí od počtu žiadostí podľa jednotlivých opatrení ako aj od realizácie týchto opatrení. Pri niektorých opatreniach (napr. program stabilizácie a rozvoja včelárstva, podpora na národný podporný program pre vinohrady, podpora propagácie poľnohospodárskych a potravinárskych výrobkov, školské ovocie) sú zo strany EK na jednotlivé roky stanovené limity.

## Priame platby

 Priame platby tvoria závažnú súčasť výdavkov EÚ do poľnohospodárstva a predstavujú priamu podporu príjmu poľnohospodárov podľa dopredu stanovených podmienok.

PPA vyplácala v roku 2014 záujemcom priame platby formou jednotnej platby na plochu (SAPS), platby na dojnicu, prechodných vnútroštátnych platieb, osobitnej platby na cukor a osobitnej platby na ovocie a zeleninu.

Nový systém priamych podpôr, uplatňovaný od roku 2015, má za úlohu dosiahnuť priamy pozitívny dopad na skutočnú výkonnosť poľnohospodárskych podnikov, efektívnejšie rozdeľovanie dotačných prostriedkov v rámci jednotlivých titulov zvýšenie potravinovej bezpečnosti, zamestnanosti a zlepšenie celkovej životnej úrovne vidieckeho obyvateľstva.

Systém priamych platieb vychádza z princípu odviazania platieb od produkcie, pričom platby majú byť vyplácané na hektár výmery poľnohospodárskej plochy žiadateľa. Platby zostávajú naďalej nárokovateľné, t.j. ak o ne poľnohospodár požiada a splní podmienky pre ich priznanie, platby musia byť poskytnuté. Zároveň sa umožňuje zaviesť viacero podporných režimov viazaných k aktuálnemu roku podania žiadosti a reálnej produkcii jednotiek žiadateľa.

Priame platby v roku 2015 boli vyplácané na základe podaných žiadostí pred rokom 2015 a žiadostí podaných v roku 2015. Platby vyplácané na základe žiadostí podaných do roku 2015 boli vyplácané v režime roku 2014, t. j. formou:

-    SAPS

-    platba na dojnicu

-    osobitnej platby na cukor

-    osobitnej platby na ovocie a zeleninu

Platby vyplácané na základe podania žiadosti v roku 2015 boli vyplácané formou :

* Jednotná platba na plochu – zjednodušený režim základnej platby
* Platba na poľnohospodárske postupy prospešné pre klímu a životné prostredie
* Platba pre mladých poľnohospodárov
* Viazané priame platby

Poskytovanie uvedených platieb upravuje nariadenie vlády SR č. 342/2014 Z. z., ktorým sa ustanovujú pravidlá poskytovania podpory v poľnohospodárstve v súvislosti so schémami oddelených priamych platieb v znení neskorších predpisov.

**Jednotná platba na plochu SAPS** bola v roku 2014 poskytovaná v zmysle § 2 nariadenia vlády SR č. 488/2010 Z. z. o podmienkach poskytovania podpory v poľnohospodárstve formou priamych platieb, v znení nariadenia vlády Slovenskej republiky č. 495/2011 Z. z. a v znení nariadenia vlády Slovenskej republiky č. 369/2012 Z. z. v znení nariadenia vlády Slovenskej republiky č. 151/2013 Z. z. a v znení nariadenia vlády Slovenskej republiky č. 19/2014 Z. z.

**Platba na dojnicu v** zmysle § 3 nariadenia vlády SR č. 488/2010 Z. z. sa poskytla v roku 2014 žiadateľovi ak: požiadal o platbu SAPS podľa nariadenia vlády č. 488/2010 Z. z. Zároveň žiadateľ v súlade s § 10 nariadenia vlády č. 488/2010 Z. z. musel spĺňať podmienky pre jej poskytnutie: vykonávať poľnohospodársku činnosť v znevýhodnených oblastiach alebo v zraniteľných oblastiach; mať v centrálnej evidencii hospodárskych zvierat (CEHZ) registrovanú farmu na chov hovädzieho dobytka (HD) a na príslušnej farme dodržať retenčné obdobie chovu dojníc uvedené v žiadosti o platbu od 1. 6 do 31. 8. príslušného roka vrátane.

**Okrem SAPS a platby na dojnicu boli v roku 2014 v rámci ostatných priamych platieb poskytované prostriedky (prostriedky EÚ a pohľadávka voči EÚ) na:**

**Osobitná platba na cukor – cieľom bolo poskytnúť pestovateľom cukrovej repy kompenzáciu za zníženie nákupných cien, ako aj výroby cukru. Platba na cukor sa poskytla na výmeru poľnohospodárskych pozemkov, na ktorej sa pestovala cukrová repa v roku 2005. Platba na cukor sa poskytuje na „historickú výmeru“, nie na výmeru cukrovej repy v aktuálnom roku pestovania. Výšku platby na cukor neovplyvňujú zmeny výmery cukrovej repy v porovnaní s rokom 2005 alebo zmeny výmery poľnohospodárskej pôdy celkom, vrátane ukončenia pestovania cukrovej repy, ak bude žiadateľ oprávnený pre platbu SAPS v príslušnom kalendárnom roku. Veľkosť výmery poľnohospodárskych pozemkov sa určí podľa deklarácie poľnohospodárskych pozemkov, ktorá bola súčasťou žiadosti o platbu SAPS v roku 2005. Iba v prípade, ak v roku 2005 žiadateľ nepožiadal o platbu SAPS, a teda sa nedal použiť vyššie uvedený postup stanovenia výmery sa postupovalo odlišne ako podľa § 4 ods. 2 nariadenia vlády č. 488/2010 Z. z.. Výška výmery, sa žiadateľovi v takomto prípade stanovila teoreticky ako podiel množstva cukrovej repy, na ktorú mal uzatvorenú zmluvu s cukrovarom z hospodárskeho roku 2005/2006 a referenčnej úrody 50 t/ha.**

**Osobitná platba na ovocie a zeleninu – účelom poskytnutých platieb bola stabilizácia pestovateľských plôch ovocia a zeleniny, nakoľko platba je naviazaná na výmeru vybraných druhov ovocia a zeleniny. Platba sa poskytla na pestovateľskú výmeru ovocia a zeleniny z roku 2007. Pestovateľská výmera ovocia a zeleniny sa určila na základe zoznamu poľnohospodárskych pozemkov žiadateľa, ktorý bol prílohou k jeho žiadosti o platbu SAPS v roku 2007. Oprávnené druhy ovocia a zeleniny sú uvedené v prílohe č. 1 nariadenia vlády č.488/2010 a tieto zodpovedajú označeniam plodín používaným v zozname poľnohospodárskych pozemkov v roku 2007.**

Platby vyplácané na základe podania žiadosti v roku 2015 boli vyplácané vo forme:

**Jednotná platba na plochu – zjednodušený režim základnej platby** sa v zmysle § 7 nariadenia vlády SR č. 342/2014 Z. z. poskytuje na plochu poľnohospodárskej pôdy využívanej jedným žiadateľom vedenú v evidencii pôdnych blokov a dielov pôdnych blokov o výmere najmenej 1 hektár. Táto výmera pritom môže predstavovať viaceré súvislé diely jedného pôdneho bloku (orná pôda, trvalé kultúry, záhradky, trvalý trávny porast) o výmere najmenej 0,3 hektára, je žiadateľovi k dispozícii k 31. máju príslušného roka, má viditeľne označené a vymedzené hranice, ak nie je prirodzene ohraničená. Žiadateľ o túto platbu musí spĺňať podmienky aktívneho poľnohospodára podľa § 3 nariadenia vlády SR č. 342/2014 Z. z., spĺňať pravidlá krížového plnenia podľa § 4 nariadenia vlády SR č. 342/2014 Z. z., ako aj podmienky podľa § 5 a § 6 nariadenia vlády SR č. 342/2014.

**Platba na poľnohospodárske postupy prospešné pre klímu a životné prostredie** sa v zmysle § 8 nariadenia vlády SR č. 342/2014 Z. z. poskytne žiadateľovi, ktorý je oprávnený na platbu SAPS, pričom je v závislosti od výmery a druhu poľnohospodárskej plochy povinný na všetkých svojich nahlásených hektároch, na ktoré možno poskytnúť podporu, dodržiavať postupy, ktoré prispievajú k zlepšeniu klimatických podmienok a sú prospešné pre životné prostredie. Postupy zahŕňajú: diverzifikáciu plodín (§ 9), zachovávanie existujúceho trvalého trávneho porastu (§ 10), existenciu oblasti ekologického záujmu (§ 11).

**Platba pre mladých poľnohospodárov** sa v zmysle § 12 nariadenia vlády SR č. 342/2014 Z. z. poskytne žiadateľovi, ktorý je oprávnený na získanie platby SAPS, po prvý krát zakladá poľnohospodársky podnik ako vedúci predstaviteľ podniku, alebo už takýto podnik založil počas piatich rokov predchádzajúcich prvému podaniu žiadosti o platbu SAPS, nemá v roku prvého podania žiadosti o platbu SAPS viac ako 40 rokov veku, spĺňa kritérium stredoškolského alebo vysokoškolského vzdelania s poľnohospodárskym, potravinárskym alebo veterinárnym zameraním alebo spĺňa kritérium 18 mesiacov praxe v poľnohospodárskej prvovýrobe a súčasne má absolvovaný akreditovaný vzdelávací kurz alebo obdobný kurz v inom členskom štáte EÚ zameraný na poľnohospodárske podnikanie. Platba sa poskytne maximálne na obdobie prvých piatich rokov od založenia podniku, pričom toto obdobie sa skráti o počet rokov, ktoré uplynuli medzi založením podniku a prvým podaním žiadosti o platbu.

V prípade, že žiadateľ je právnická osoba (PO), mladý poľnohospodár má v prvom roku podania žiadosti o túto platbu nad touto PO účinnú a dlhodobú kontrolu z hľadiska rozhodnutí týkajúcich sa riadenia, zisku a finančných rizík. Účinnú kontrolu má v prípade, ak je oprávnený konať za PO sám alebo spoločne s ďalšími osobami v závislosti od právnej formy PO, a zároveň má sám alebo spoločne s ďalšími mladými poľnohospodármi, oprávnenými konať za PO, právo najmenej na 50 % ziskov spoločnosti. Dlhodobou kontrolou sa rozumie, ak spĺňa podmienky podľa odseku 4 počas kalendárneho roka. Ak sa na PO kapitálovo alebo riadením podieľa viacero FO (fyzická osoba) vrátane jednej alebo viacerých osôb, ktoré nie sú mladými poľnohospodármi, mladý poľnohospodár musí mať účinnú a dlhodobú kontrolu podľa odseku 3 sám alebo spolu s ďalšími osobami. Platba pre mladých poľnohospodárov sa poskytne najviac na prvých 28 ha, na ktoré možno poskytnúť podporu.

**Viazané priame platby:**

• *Platba na pestovanie cukrovej repy*

*• Platba na pestovanie chmeľu*

*• Platba na pestovanie vybraných druhov ovocia s vysokou prácnosťou*

*• Platba na pestovanie vybraných druhov ovocia s veľmi vysokou prácnosťou*

*• Platba na pestovanie vybraných druhov zeleniny s vysokou prácnosťou*

*• Platba na pestovanie vybraných druhov zeleniny s veľmi vysokou prácnosťou*

*• Platba na pestovanie rajčiakov*

*• Platba na chov bahníc, jariek a kôz*

*• Platba na výkrm vybraných kategórií hovädzieho dobytka*

*• Platba na kravy chované v systéme s trhovou produkciou mlieka*

Poskytovanie uvedených platieb upravuje nariadenie vlády SR č. 36/2015 Z. z., ktorým sa ustanovujú pravidlá poskytovania podpory v poľnohospodárstve v súvislosti so schémami viazaných priamych platieb v znení nariadenia vlády SR č. 122/2016 Z. z. (ďalej len „nariadenie vlády SR č. 36/2015 Z. z.“) .

***Platba na pestovanie cukrovej repy*** sa v zmysle § 3 nariadenia vlády SR č. 36/2015 Z. z. poskytne na hektár výmery cukrovej repy žiadateľovi, ktorý obhospodaruje poľnohospodársku plochu, na ktorú možno poskytnúť podporu, vedenú v evidencii dielov pôdnych blokov na území Slovenskej republiky, a na ktorej žiadateľ v príslušnom kalendárnom roku pestuje cukrovú repu. Určená poľnohospodárska plocha, na ktorej žiadateľ pestuje cukrovú repu, musí dosahovať výmeru najmenej 0,3 ha. Žiadosť môže predložiť platobnej agentúre žiadateľ dodávajúci cukrovú repu v príslušnom kalendárnom roku cukrovarníckemu podniku. Žiadateľ o túto platbu musí spĺňať podmienky aktívneho poľnohospodára podľa § 3 nariadenia vlády SR č. 342/2014 Z. z., spĺňať pravidlá krížového plnenia podľa § 4 nariadenia vlády SR č. 342/2014 Z. z., ako aj podmienky podľa § 5 a § 6 nariadenia vlády SR č. 342/2015.

***Platba na pestovanie chmeľu*** v zmysle § 4 nariadenia vlády SR č. 36/2015 Z. z. sa poskytne žiadateľovi, ktorý obhospodaruje poľnohospodársku plochu, na ktorú možno poskytnúť podporu, vedenú v evidencii dielov pôdnych blokov na území Slovenskej republiky, a na ktorej žiadateľ v príslušnom kalendárnom roku pestuje chmeľ. Platba sa poskytne na hektár aktuálnej výmery poľnohospodárskej plochy žiadateľa. Určená poľnohospodárska plocha, na ktorej žiadateľ pestuje chmeľ, musí dosahovať výmeru najmenej 0,3 ha. Platba sa poskytne na výmeru chmeľnice, ktorá je vedená v registri chmeľníc. Žiadateľ o túto platbu musí spĺňať podmienky aktívneho poľnohospodára podľa § 3 nariadenia vlády SR č. 342/2014 Z. z., spĺňať pravidlá krížového plnenia podľa § 4 nariadenia vlády SR č. 342/2014 Z. z., ako aj podmienky podľa § 5 a § 6 nariadenia vlády SR č. 342/2014.

**Platba na pestovanie vybraných druhov ovocia s vysokou prácnosťou** sa v zmysle § 5 nariadenia vlády SR č. 36/2015 Z. z., poskytne žiadateľovi, ktorý obhospodaruje poľnohospodársku plochu, na ktorú možno poskytnúť podporu, vedenú v evidencii dielov pôdnych blokov na území Slovenskej republiky, a na ktorej žiadateľ v príslušnom kalendárnom roku pestuje vybrané druhy ovocia s vysokou prácnosťou. Platba sa poskytne na hektár aktuálnej výmery poľnohospodárskej plochy žiadateľa. Určená poľnohospodárska plocha, na ktorej žiadateľ pestuje vybrané druhy ovocia, musí dosahovať výmeru najmenej 0,3 ha. Vybranými druhmi ovocia sa rozumejú plodiny podľa § 5 ods. 2) nariadenia vlády SR č. 36/2015 Z. z.. Platba sa poskytne na výmeru poľnohospodárskej plochy, ktorá je vedená v registri ovocných sadov a spĺňa podmienku minimálneho počtu životaschopných jedincov na 1 ha ovocného sadu podľa § 5 ods. 3) písm. b) nariadenia vlády SR č. 36/2015 Z. z.. Žiadateľ o túto platbu musí spĺňať podmienky aktívneho poľnohospodára podľa § 3 nariadenia vlády SR č. 342/2014 Z. z., spĺňať pravidlá krížového plnenia podľa § 4 nariadenia vlády SR č. 342/2014 Z. z., ako aj podmienky podľa § 5 a § 6 nariadenia vlády SR č. 342/2014.

***Platba na pestovanie vybraných druhov ovocia s veľmi vysokou prácnosťou*** sa v zmysle § 6 nariadenia vlády SR č. 36/2015 Z. z., poskytne žiadateľovi, ktorý obhospodaruje poľnohospodársku plochu, na ktorú možno poskytnúť podporu, vedenú v evidencii dielov pôdnych blokov na území Slovenskej republiky, a na ktorej žiadateľ v príslušnom kalendárnom roku pestuje vybrané druhy ovocia s veľmi vysokou prácnosťou. Platba sa poskytne na hektár aktuálnej výmery poľnohospodárskej plochy žiadateľa. Určená poľnohospodárska plocha, na ktorej žiadateľ pestuje vybrané druhy ovocia, musí dosahovať výmeru najmenej 0,3 ha.

Vybranými druhmi ovocia s veľmi vysokou prácnosťou sú jablká a hrušky a platba na ne sa poskytne na výmeru poľnohospodárskej pôdy, ak je vedená v registri ovocných sadov a spĺňa podmienky minimálneho počtu 400 ks/ha ovocného sadu životaschopných jedincov. Žiadateľ o túto platbu musí spĺňať podmienky aktívneho poľnohospodára podľa § 3 nariadenia vlády SR č. 342/2014 Z. z., spĺňať pravidlá krížového plnenia podľa § 4 nariadenia vlády SR č. 342/2014 Z. z., ako aj podmienky podľa § 5 a § 6 nariadenia vlády SR č. 342/2014.

***Platba na pestovanie vybraných druhov zeleniny s vysokou prácnosťou*** sa v zmysle § 7 nariadenia vlády SR č. 36/2015 Z. z., poskytne žiadateľovi, ktorý obhospodaruje poľnohospodársku plochu, na ktorú možno poskytnúť podporu, vedenú v evidencii dielov pôdnych blokov na území Slovenskej republiky a na ktorej žiadateľ v príslušnom kalendárnom roku pestuje vybrané druhy zeleniny s vysokou prácnosťou. Na získanie platby je oprávnená tak výmera zeleniny pestovanej na otvorených plochách ornej pôdy, ako aj plocha zeleniny pestovanej pod skleníkmi, pevným alebo prenosným krytom, ktorá je vedená v evidencii dielov pôdnych blokov na území Slovenskej republiky. Platba sa poskytne na hektár aktuálnej výmery poľnohospodárskej plochy žiadateľa. Určená poľnohospodárska plocha, na ktorej žiadateľ pestuje vybrané druhy zeleniny, musí dosahovať výmeru najmenej 0,3 ha. Vybranými druhmi zeleniny sú listová zelenina (šalát a špenát) a struková zelenina (fazuľa a hrach). Platba sa poskytne na výmeru poľnohospodárskej plochy, ktorá spĺňa podmienky minimálneho počtu vysiatych alebo vysadených kusov druhov zeleniny na 1 ha, ktorý je uvedený v prílohe č. 1 k nariadeniu vlády SR č. 36/2015 Z. z.. Žiadateľ o túto platbu musí spĺňať podmienky aktívneho poľnohospodára podľa § 3 nariadenia vlády SR č. 342/2014 Z. z., spĺňať pravidlá krížového plnenia podľa § 4 nariadenia vlády SR č. 342/2014 Z. z., ako aj podmienky podľa § 5 a § 6 nariadenia vlády SR č. 342/2014.

***Platba na pestovanie vybraných druhov zeleniny s veľmi vysokou prácnosťou*** sa v zmysle § 8 nariadenia vlády SR č. 36/2015 Z. z. poskytne žiadateľovi, ktorý obhospodaruje poľnohospodársku plochu, na ktorú možno poskytnúť podporu, vedenú v evidencii dielov pôdnych blokov na území Slovenskej republiky a na ktorej žiadateľ v príslušnom kalendárnom roku pestuje vybrané druhy zeleniny s veľmi vysokou prácnosťou. Na získanie platby je oprávnená tak výmera zeleniny pestovanej na otvorených plochách ornej pôdy, ako aj plocha zeleniny pestovanej pod skleníkmi, pevným alebo prenosným krytom, ktorá je vedená v evidencii dielov pôdnych blokov na území Slovenskej republiky. Platba sa poskytne na hektár aktuálnej výmery poľnohospodárskej plochy žiadateľa. Určená poľnohospodárska plocha, na ktorej žiadateľ pestuje vybrané druhy zeleniny, musí dosahovať výmeru najmenej 0,3 ha. Vybranými druhmi zeleniny sa chápe zelenina podľa § 8 ods. 2) nariadenia vlády SR č. 36/2015 Z. z. Platba sa poskytne na poľnohospodársku plochu, ktorá spĺňa podmienky minimálneho počtu vysiatych alebo vysadených kusov na 1 ha podľa prílohy č. 2 nariadenia vlády SR č. 36/2015 Z. z . Žiadateľ o túto platbu musí spĺňať podmienky aktívneho poľnohospodára podľa § 3 nariadenia vlády SR č. 342/2014 Z. z., spĺňať pravidlá krížového plnenia podľa § 4 nariadenia vlády SR č. 342/2014 Z. z., ako aj podmienky podľa § 5 a § 6 nariadenia vlády SR č. 342/2014. ***Platba na pestovanie rajčiakov*** sa v zmysle § 9 nariadenia vlády SR č. 36/2015 Z. z. poskytne žiadateľovi, ktorý obhospodaruje poľnohospodársku plochu, na ktorú možno poskytnúť podporu vedenú v evidencii dielov pôdnych blokov na území Slovenskej republiky a na ktorej žiadateľ v príslušnom kalendárnom roku pestuje rajčiaky. Na získanie platby je oprávnená tak plocha rajčiakov pestovaných na otvorených plochách ornej pôdy, ako aj plocha rajčiakov pestovaných pod skleníkmi, pevným alebo prenosným krytom, ktorá je vedená v evidencii dielov pôdnych blokov na území Slovenskej republiky. Platba sa poskytne na hektár aktuálnej výmery poľnohospodárskej plochy žiadateľa. Poľnohospodárska plocha, na ktorej žiadateľ pestuje rajčiaky, musí dosahovať výmeru najmenej 0,3 ha. Výmera na poskytnutie platby musí spĺňať podmienky minimálneho počtu 8 000 ks vysiatych alebo vysadených pestovaných rajčiakov na 1 ha výmery, resp. minimálnej hmotnosti osiva 24 gramov na 1 ha. Žiadateľ o túto platbu musí spĺňať podmienky aktívneho poľnohospodára podľa § 3 nariadenia vlády SR č. 342/2014 Z. z., spĺňať pravidlá krížového plnenia podľa § 4 nariadenia vlády SR č. 342/2014 Z. z., ako aj podmienky podľa § 5 a § 6 nariadenia vlády SR č. 342/2014.

***Platba na chov bahníc, jariek a kôz*** sa poskytne žiadateľovi v zmysle § 10 nariadenia vlády SR č. 36/2015 Z. z. poskytnúť žiadateľovi na zvieratá, ktoré sú registrované v centrálnej evidencii hospodárskych zvierat (ďalej len „CEHZ“), a ktoré spĺňajú požiadavky identifikácie a registrácie oviec v zmysle platnej legislatívy najneskôr ku dňu podania žiadosti. Žiadateľ je povinný byť držiteľom zvierat počas najmenej dvoch mesiacov odo dňa predloženia žiadosti, t.j. dodržať tzv. retenčné obdobie. Platba na chov bahníc, jariek a kôz sa poskytuje na kusy zvierat, pričom celkové priame platby, ktoré sa však žiadateľovi majú v príslušnom kalendárnom roku poskytnúť, musia dosiahnuť výšku minimálne 100 €. Žiadateľ o túto platbu musí spĺňať podmienky aktívneho poľnohospodára podľa § 3 nariadenia vlády SR č. 342/2014 Z. z., spĺňať pravidlá krížového plnenia podľa § 4 nariadenia vlády SR č. 342/2014 Z. z., ako aj podmienky podľa § 5 a § 6 nariadenia vlády SR č. 342/2014.

***Platba na výkrm vybraných kategórií hovädzieho dobytka*** sa poskytne žiadateľovi v zmysle § 11 nariadenia vlády SR č. 36/2015 Z. z. na vybrané kategórie hovädzieho dobytka, ktoré sú registrované v centrálnej evidencii hospodárskych zvierat (ďalej len „CEHZ“), a ktoré spĺňajú požiadavky identifikácie a registrácie v zmysle platnej legislatívy najneskôr ku dňu podania žiadosti. Žiadateľ je povinný byť držiteľom zvierat počas najmenej dvoch mesiacov odo dňa predloženia žiadosti, t.j. dodržať tzv. retenčné obdobie. Vybrané druhy hovädzieho dobytka sú hovädzí dobytok samčieho pohlavia vo veku od 6 mesiacov, vo veku od 6 mesiacov do 2 rokov alebo nad 2 roky. Platba sa poskytne na počet zvierat, po prepočítaní koeficientom pre prepočet stavu kategórie hovädzieho dobytka na dobytčiu jednotku a ak celkové platby presahujú minimálne 100 €. Žiadateľ o túto platbu musí spĺňať podmienky aktívneho poľnohospodára podľa § 3 nariadenia vlády SR č. 342/2014 Z. z., spĺňať pravidlá krížového plnenia podľa § 4 nariadenia vlády SR č. 342/2014 Z. z., ako aj podmienky podľa § 5 a § 6 nariadenia vlády SR č. 342/2014. ***Platba na kravy chované v systéme s trhovou produkciou mlieka*** sa poskytne žiadateľovi v zmysle § 12 nariadenia vlády SR č. 36/2015 Z. z. na kravy chované v systéme s trhovou produkciou mlieka, ktoré sú registrované v centrálnej evidencii hospodárskych zvierat (ďalej len „CEHZ“), a ktoré spĺňajú požiadavky identifikácie a registrácie v zmysle platnej legislatívy najneskôr ku dňu podania žiadosti. Žiadateľ je povinný byť držiteľom zvierat počas najmenej dvoch mesiacov odo dňa predloženia žiadosti, t.j. dodržať tzv. retenčné obdobie. Na účely platby je dojnicou samica hovädzieho dobytka vhodná na produkciu mlieka pre trhové účely, ktorá sa aspoň raz otelila, vrátane situácie narodenia mŕtveho teľaťa. Zmetanie nie je akceptovaná udalosť pre potreby otelenia. Z toho dôvodu samica hovädzieho dobytka, ktorá len zmetala (t.zn. že nikdy sa neotelila a ani sa jej nikdy nenarodilo mŕtve teľa) nie je oprávnená na poskytnutie tejto platby. Ostatné kategórie hovädzieho dobytka v dojnom programe (jalovice, teľatá, dojčiace kravy, t.j. kravy bez trhovej produkcie mlieka) nie sú oprávnené na poskytnutie tejto platby. Hovädzí dobytok mäsového typu so 100 % podielom plemena podľa tabuľky č. 4 rovnako nie je oprávnený na poskytnutie tejto platby. Žiadateľ o túto platbu musí spĺňať podmienky aktívneho poľnohospodára podľa § 3 nariadenia vlády SR č. 342/2014 Z. z., spĺňať pravidlá krížového plnenia podľa § 4 nariadenia vlády SR č. 342/2014 Z. z., ako aj podmienky podľa § 5 a § 6 nariadenia vlády SR č. 342/2014.

**Sadzby pre priame platby roku 2015**

v € Tabuľka 3

|  |  |  |
| --- | --- | --- |
| **Oddelené priame platby** |  **Merná jednotka** | **rok 2015** |
| Prechodný zjednodušený režim základnej platby | ha | 132,38 |
| Platba na poľnohospodárske postupy |   |   |
| prospešné pre klímu a životné prostredie | ha | 70,8 |
| Platba pre mladých poľnohospodárov | ha | 60,41 |
|  V zmysle § 15 ods. 2 nariadenia vlády č. 342/2014, koeficient úhrady fin. disciplíny je 1,280254 %. |
| **Viazané priame platby** |   |   |
| Platba na pestovanie cukrovej repy | ha | 369,8 |
| Platba na pestovanie chmeľu | ha | 605,46 |
| Platba na pestovanie vybraných druhov ovocia |   |   |
| s vysokou prácnosťou | ha | 268,48 |
| Platba na pest. vybr. druhov OZ s veľmi vysokou prác. | ha | 392,48 |
| Platba na pestovanie vybraných druhov |   |   |
| zeleniny s vysokou prácnosťou | ha | 51,76 |
| Platba na pestovanie vybraných druhov |   |   |
| zeleniny s veľmi vysokou prácnosťou | ha | 101,5 |
| Platba na pestovanie rajčiakov | ha | 862,69 |
| Platba na chov bahníc, jariek a kôz | ks | 19,09 |
| Platba na výkrm vybraných |   |   |
| kategórií hovädzieho dobytka | DJ | 213,82 |
| Platba na kravy chované v systéme |   |   |
| s trhovou produkciou mlieka | ks | 250,21 |
|  V zmysle § 16 nariadenia vlády č. 36/2015, koeficient úhrady finančnej disciplíny je 1,280254 %. |
| **Prechodné vnútroštátne platby** |   |   |
| Doplnková vnútroštátna platba na plochu | ha | 0 |
| Doplnková vnútroštátna platba na chmeľ | ha | 0 |
| Doplnková vnútroštátna platba na dobytčie jednotky: |   |   |
| podľa § 4 ods. 2 písm. a), b), c) a f): | DJ | 0 |
| podľa § 4 ods. 2 písm. d): | DJ | 105 |
| podľa § 4 ods. 2 písm. e): | DJ | 68,25 |

Prameň: MPRV SR

Vypracoval: NPPC - VÚEPP

### 2.1 Prechodné vnútroštátne platby

Poskytovanie uvedených platieb upravuje nariadenie vlády SR č. 152/2013 Z. z. o podmienkach poskytovania podpory v poľnohospodárstve formou prechodných vnútroštátnych platieb v znení nariadenia vlády SR č. 20/2014 Z. z. a č. 7/2015 Z. z. (ďalej len „nariadenie vlády SR č. 152/2013 Z. z.“).

***Doplnková vnútroštátna platba na dobytčie jednotky*** sa v zmysle § 4 nariadenia vlády SR č. 152/2013 poskytne na:

a) teľatá do šesť mesiacov na základe stavu zvierat k 31. marcu 2007. Stav zvierat (ODVIAZANÁ časť) sa určuje na základe výpisu z CEHZ,

b) hovädzí dobytok od 6 do 24 mesiacov na základe stavu zvierat k 31. marcu 2007. Stav zvierat (ODVIAZANÁ časť) sa určuje na základe výpisu z CEHZ,

c) býky, voly a jalovice nad 24 mesiacov na základe stavu zvierat k 31. marcu 2007. Stav zvierat (ODVIAZANÁ časť) sa určuje na základe výpisu z CEHZ,

d) dojčiace kravy (najmenej raz otelené ku dňu predloženia žiadosti, ktorých mlieko slúži len ako krmivo na výživu teliat) nad 24 mesiacov na základe stavu zvierat k dátumu podania žiadosti príslušného kalendárneho roka. Stav zvierat (VIAZANÁ časť) sa určuje na základe zoznamu zvierat, ktorý zostaví žiadateľ,

e) ovce a kozy nad 12 mesiacov (samičieho pohlavia) na základe stavu zvierat k

* 31. marcu 2007. Stav zvierat (ODVIAZANÁ časť) sa určuje na základe výpisu z CEHZ. V prípade, ak sú vo výpise aj barany, žiadateľ vyškrtne zo zoznamu tieto zvieratá a žiadosť si predloží na upravený (nižší) počet zvierat,
* dátumu podania žiadosti príslušného kalendárneho roka. Stav zvierat (VIAZANÁ časť) sa určuje na základe zoznamu zvierat, ktorý zostaví žiadateľ,

f) individuálne referenčné množstvo mlieka (ďalej len „individuálna kvóta“) k 31. marcu 2007. Stav sa určí na základe rozhodnutia Pôdohospodárskej platobnej agentúry o pridelení individuálnej kvóty.

***Doplnková vnútroštátna platba na plochu*** sa v zmysle § 2 nariadenia vlády SR č. 152/2013 Z. z. poskytuje na žiadateľom užívanú výmeru ornej pôdy vinohradov, ovocných sadov a chmeľníc vedenú v evidencii pôdnych blokov a dielov pôdnych blokov ak je obhospodarovaná a spĺňa kritéria, podľa nariadenia vlády SR č. 342/2014 Z. z., dosahuje výmeru najmenej 1 ha (táto podmienka je splnená, ak táto výmera zahŕňa viaceré súvislé diely pôdnych blokov príslušného druhu pozemku s výmerou najmenej 0,3 ha obhospodarovanej jedným žiadateľom), má viditeľne označené a vymedzené hranice, ak nie je hranica prirodzene ohraničená. Doplnková platba na plochu sa môže poskytnúť najviac na určenú výmeru ornej pôdy, vinohradov, ovocných sadov a chmeľníc vedenú v evidencii pôdnych blokov a dielov pôdnych blokov podľa žiadosti o jednotnú platbu na plochu. Žiadateľ o túto platbu musí spĺňať podmienky aktívneho poľnohospodára podľa § 3 nariadenia vlády SR č. 342/2014 Z. z., spĺňať pravidlá krížového plnenia podľa § 4 nariadenia vlády SR č. 342/2014 Z. z., ako aj podmienky podľa § 5 a § 6 nariadenia vlády SR č. 342/2014.

***Doplnková vnútroštátna platba na chmeľ*** sa v zmysle § 3 nariadenia vlády SR č. 152/2013 Z. z. poskytne žiadateľovi na chmeľnicu evidovanú v evidencii pôdnych blokov a dielov pôdnych blokov k 31. decembru 2006, ak dosahuje výmeru najmenej 0,3 hektára. Ak výmera chmeľníc uvedená v žiadosti o platbu presiahne 305,13 hektára, žiadateľovi sa poskytne platba znížená priamo úmerne veľkosti výmery chmeľnice presahujúcej túto rozlohu. Žiadateľ o túto platbu musí spĺňať podmienky aktívneho poľnohospodára podľa § 3 nariadenia vlády SR č. 342/2014 Z. z., spĺňať pravidlá krížového plnenia podľa § 4 nariadenia vlády SR č. 342/2014 Z. z., ako aj podmienky podľa § 5 a § 6 nariadenia vlády SR č. 342/2014.

Prechodné vnútroštátne platby v roku 2015 boli vyplatené formou doplnkovej vnútroštátnej platby na dobytčie jednotky.

**Vyplatené priame platby**

v mil € Tabuľka 4

|  |  |  |
| --- | --- | --- |
| **Tituly** | **2014** | **2015** |
| Jednotná platba na plochu (SAPS) | 355,42 | 48,04 |
| Dojnice | 24,59 | 3,56 |
| Osobitná platba na cukor + ostatné PP | 19,15 | 1,29 |
| Prechodné vnútroštátne platby, z toho: | 5,95 | 5,96 |
|  *doplnk. platby na plochu* | *0,00* | *0,00* |
| *chmeľ* | *0,07* | *0,00* |
| *VDJ* | *5,88* | *5,95* |
| *plodiny na ornej pôde* | *0,00* | *0,01* |
| Zjednodušený režim základnej platby (SAPS nový) | 0,00 | 181,66 |
| Platby prospešné pre klímu a ŽP (greening) | 0,00 | 97,99 |
| Platba pre mladých poľnohospodárov | 0,00 | 0,00 |
| Viazané priame platby, z toho: | 0,00 | 41,54 |
| *platba na pestovanie cukrovej repy* |   | *6,22* |
| *platba na pestovanie chmeľu* |   | *0,06* |
| *platba na pestovanie vybraných druhov ovocia s vysokou prácnosťou* |   | *0,22* |
| *platba na pestovanie vybraných druhov ovocia s veľmi vysokou prácnosťou* |   | *0,60* |
| *platba na pestovanie vybraných druhov zeleniny s vysokou prácnosťou* |   | *0,05* |
| *platba na pestovanie vybraných druhov zeleniny s veľmi vysokou prácnosťou* |   | *0,37* |
| *platba na pestovanie rajčiakov* |   | *0,27* |
| *platba na chov bahníc, jariek a kôz* |   | *3,93* |
| *platba na výkrm vybraných kategórií hovädzieho dobytka* |   | *5,63* |
| *platba na kravy chované v systéme s trhovou produkciou mlieka* |   | *24,19* |
| Refundácia finančnej disciplíny RFD | 0,00 | 4,96 |
| **Priame platby spolu** | **405,11** | **385,00** |

Prameň: PPA, MPRV SR

Vypracoval: NPPC – VÚEPP

##  Rozvoj vidieka

Program rozvoja vidieka SR 2007 – 2013 pokrýval celé územie SR a bol implementovaný na základe legislatívy EÚ. Bol schválený rozhodnutím Komisie C (2007) 6164 zo 4. 12. 2007 Európskou komisiou a dopracovaný v zmysle prvej, druhej, tretej, štvrtej, piatej, šiestej a siedmej modifikácie. Celková suma verejných finančných prostriedkov na celé obdobie po modifikáciách programu predstavuje 2 597 291 168 €, z toho prostriedky EÚ 1 996 908 078 € a prostriedky štátneho rozpočtu na spolufinancovanie 600 383 090 €. Čerpanie PRV 2007 – 2013 dosiahlo pri prostriedkoch EPFRV výšku 1 984 566 447 €, čo predstavuje 99,4 % a týmto výsledkom sa zaraďuje Slovensko medzi krajiny s najlepším čerpaním EPFRV 2007 – 2013 v EÚ.

**Program sa realizoval prostredníctvom opatrení v rámci štyroch osí:**

1. *Zvýšenie konkurencieschopnosti poľnohospodárstva a lesného hospodárstva* (opatrenia: Modernizácia fariem, Pridávanie hodnoty do poľnohospodárskych produktov a produktov lesného hospodárstva, Odbytové organizácie výrobcov, Zvyšovanie hospodárskej hodnoty lesov, Pozemkové úpravy, Odborné vzdelávanie a informačné aktivity, Využívanie poradenských služieb),
2. *Zlepšenie životného prostredia a krajiny* (opatrenia: Platby za znevýhodnené prírodné podmienky v horských oblastiach a v ostatných znevýhodnených oblastiach, Platby v rámci sústavy NATURA 2000 a platby súvisiace so smernicou 200/60/ES, Agroenvironmentálne platby, Platby za životné podmienky zvierat, Prvé zalesnenie poľnohospodárskej pôdy, Platby v rámci sústavy NATURA 2000 - lesná pôda, Lesnícko-environmentálne platby, Obnova potenciálu lesného hospodárstva a zavedenie preventívnych opatrení),
3. *Kvalita života vo vidieckych oblastiach a diverzifikácia vidieckeho hospodárstva* (opatrenia: Diverzifikácia smerom k nepoľnohospodárskym činnostiam, Podpora činností v oblasti cestovného ruchu, Obnova a rozvoj obcí, občianskej vybavenosti a služieb, Vzdelávanie a informovanie, Získavanie zručností, oživovanie a vykonávanie stratégií miestneho rozvoja),
4. *Realizácia prístupu Leader* (opatrenia: Implementácia integrovaných stratégií rozvoja území, Vykonávanie projektov spolupráce, Chod miestnej akčnej skupiny).

Podpora prostredníctvom aktivít Technickej pomoci a Národnej siete rozvoja vidieka sa zameriava na zabezpečenie efektívneho riadenia, implementácie, monitorovania, kontrolu a audit PRV SR 2007 – 2013, riadenie a implementáciu národnej siete rozvoja vidieka. Tieto opatrenia sú považované za os 5.

Politika rozvoja vidieka EÚ sa neustále vyvíjala s cieľom reagovať na nové výzvy vo vidieckych oblastiach. Proces najnovšej reformy Podľa článku 88 nariadenia (EÚ) 1305/2013 sa nariadenie (ES) 1698/2005 sa uplatňuje na operácie programov schválených EK podľa tohto nariadenia pred 1. januárom 2014.

Jednotný právny rámec pre financovanie SPP v období finančnej perspektívy rokov 2014 - 2020 ustanovuje nariadenie Európskeho parlamentu a Rady (EÚ) č. 1306/2013 zo 17. decembra 2013 o financovaní, riadení a monitorovaní spoločnej poľnohospodárskej politiky a ktorým sa zrušujú nariadenia Rady (ES) č. 352/78, (ES) č. 165/94, (ES) č. 2799/98, (ES) č. 814/2000, (ES) č. 1290/2005 a (ES) č. 485/2008. Financovanie výdavkov sa realizuje prostredníctvom  Európskeho poľnohospodárskeho fondu pre rozvoj vidieka (EPFRV). EPFRV je súčasťou všeobecného rozpočtu Európskej únie.

V súlade s cieľmi politiky SPP boli v oblasti politiky rozvoja vidieka na obdobie rokov 2014 – 2020 definované tieto **dlhodobé strategické ciele:**

* podporovať konkurencieschopnosť poľnohospodárstva,
* zabezpečovať udržateľné hospodárenie s prírodnými zdrojmi a opatrenia v oblasti klímy,
* dosiahnuť vyvážený územný rozvoj vidieckych hospodárstiev a komunít vrátane vytvárania a udržiavania pracovných miest.

Reforma z roku 2013 zachováva mnohé z hlavných charakteristík politiky rozvoja vidieka z predchádzajúceho plánovacieho obdobia (2007 – 2013) a prináša tieto zmeny:

* zlepšenie strategického prístupu k tvorbe programov rozvoja vidieka,
* posilnenie obsahu opatrení v oblasti rozvoja vidieka,
* zjednodušenie pravidiel, resp. ak je to možné, zníženie súvisiacej administratívnej záťaže,
* užšie prepojenie politiky rozvoja vidieka s inými európskymi štrukturálnymi a investičnými fondmi.

 Členské štáty si v rámci svojich programov rozvoja vidieka určujú kvantitatívne ciele v týchto oblastiach zamerania na základe analýzy potrieb územia, na ktoré sa vzťahuje program rozvoja vidieka a stanovia, pomocou akých opatrení tieto ciele dosiahnu a koľko finančných prostriedkov jednotlivým opatreniam pridelia.

Dňa 14. 5. 2014 bol uznesením vlády SR č. 231/2014 schválený Program rozvoja vidieka SR 2014 – 2020. Poľnohospodárstvo SR v roku 2014 bolo ovplyvňované aj faktormi, vyplývajúcimi z cenovej situácie na európskom a svetovom trhu s poľnohospodárskymi komoditami, vrátane pretrvávajúcich dôsledkov finančnej a hospodárskej krízy.

**Čerpanie prostriedkov PRV SR 2007-2013 v roku 2015 podľa jednotlivých osí:**

Na opatrenia v rámci osi 1 z prostriedkov rozpočtovaných na projektové podpory, bolo v roku 2015 vyčerpaných celkom 164 083 000 €.

Z toho bolo najvyššie čerpanie prostriedkov na opatrenie Modernizácia fariem v objeme 109 741 608 €, na opatrenie Pridávanie hodnoty do poľnohospodárskych produktov a produktov lesného hospodárstva vo výške 35 617 360 €.

Z prostriedkov rozpočtovaných na opatrenia v rámci osi 2boli realizované platby na opatrenia v celkovej výške 58 040 257 €. Z toho bolo najvyššie čerpanie na opatrenie Obnova potenciálu lesného hospodárstva a zavedenie preventívnych opatrení vo výške 28 770 690 €, na opatrenie Agroenvironmentálne platby vo výške 26 351 316 € a na opatrenie Životné podmienky zvierat vo výške 1 772 983 €.

V roku 2015 na opatrenia v rámci osi 3 boli realizované platby vo výške 50 898 043 €, prevažne na opatrenia  Podpora činností v oblasti vidieckeho cestovného ruchu v objeme 15 820 281 €, na opatrenie Obnova a rozvoj dediny v objeme 15 777 249 € a na opatrenie Základné služby pre vidiecke obyvaeľstvo 13 515 919 €.

Na opatrenia v rámci osi 4 LEADER boli použité prostriedky vo výške 18 948 121 € a to najmä na opatrenie Implementácia integrovaných stratégií rozvoja územia v objeme 16 022 465 €, na opatrenie Vykonávanie projektov spolupráce v objeme 1 515 521 € na Chod miestnych akčných skupín v objeme 1 410 135 €.

Na opatrenia Národná sieť rozvoja vidieka bolo vyčerpaných celkom 168 891 €. Operácie technickej pomoci u konečných prijímateľov boli realizované v celkovom objeme 15 679 068 .

MPRV SR, ako konečný prijímateľ na opatrenie Infraštruktúra týkajúce sa rozvoja adaptácie poľnohospodárstva a lesného hospodárstva vyčerpalo 5 952 173 €.

V rámci PRV SR 2014 – 2020 boli v roku 2015 vyplatené Platby pre oblasti s prírodnými alebo inými osobitými obmedzeniami v celkovom objeme 59 979 731 €, z toho z prostriedkov EÚ 44 784 416 € a z prostriedkov na spolufinancovanie 15 195 316 €.

Kompletný prehľad výdavkov na jednotlivé opatrenia v rámci osí je v  tabuľke 47 v prílohe 10.

**Výdavky na PRV SR 2007 – 2013 za rok 2015**

v € Tabuľka 5

|  |  |  |  |
| --- | --- | --- | --- |
| **Osi**  | **Verejné výdavky spolu** | **z toho: EPFRV** | **z toho: ŠR SR** |
|
| Os 1 spolu | 164 083 000 | 121 044 427 | 43 038 573 |
| Os 2 spolu | 58 040 257 | 45 789 634 | 12 250 623 |
| Os 3 Spolu | 50 898 043 | 38 173 548 | 12 724 495 |
| Os 4 Spolu  | 18 948 121 | 15 153 572 | 3 794 549 |
| Operácie technickej pomoci + národná sieť rozvoja vidieka | 15 847 957 | 11 880 469 | 3 967 488 |
| Infraštruktúra rozvoja adaptácie poľ.a les.hospodárstva | 5 952 173 | 4 445 272 | 1 506 901 |
| **Výdavky spolu** | **313 769 551** | **236 486 922** | **77 282 629** |

Prameň: MPRV SR, Návrh záverečného účtu za rok 2015

Vypracoval: NPPC - VÚEPP

## Operačný program Rybné hospodárstvo

Operačný program rybné hospodárstvo SR 2007 – 2013 (OP RH 2007 – 2013) pokrýval celé územie SR a bol implementovaný najmä na základe nariadení Rady (ES) a realizovaný z Európskeho fondu pre rybné hospodárstvo v súlade s nariadením Rady (ES) č. 1198/2006 a 1303/2013. Cieľom je zabezpečiť trvaloudržateľný rozvoj odvetvia rybné hospodárstvo, rybolovných oblastí a vnútrozemského rybolovu v súlade so zásadami Spoločnej politiky rybného hospodárstva.

Nový OP RH 2014 – 2020 je vypracovaný v súlade s prílohou I vykonávacieho nariadenia Komisie (EÚ) č. 771/2014 zo 14. júla 2014 ustanovujúceho príslušné pravidlá podľa nariadenia EP a Rady (EÚ) č. 508/2014 o ENRF (Európsky námorný a rybársky fond). Bol schválený uznesením vlády Slovenskej republiky č. 481/2014 z 24. 09. 2014, je programovým dokumentom MPRV SR, ktorý je základným rámcom pre poskytovanie podpory spolufinancovanej z **Európskeho námorného a rybárskeho fondu** (ENRF) v programovom období 2014 - 2020 a z prostriedkov štátneho rozpočtu. OP RH pokrýva celé územie Slovenskej republiky. Svojím zameraním nadväzuje na podporu realizovanú v programovom období 2007 - 2013, najmä v oblasti investícií do akvakultúry a spracovania produktov rybolovu a akvakultúry. Podpora doplnkových činností cez diverzifikáciu príjmov pochádzajúcich z akvakultúry a opatrení zameraných na plnenie pravidiel Spoločnej rybárskej politiky EÚ v oblasti zberu údajov a vykonávania kontrolných činností, vrátane presadzovania, je v programovom období 2014 - 2020 novinkou. Na dosiahnutie stanovených cieľov operačného programu boli navrhnuté nasledujúce opatrenia:

* Produktívne investície do akvakultúry
* Zber údajov
* Kontrola a presadzovanie
* Marketingové opatrenia
* Spracovanie produktov rybolovu a akvakultúry
* Technická pomoc

Celkový objem verejných výdavkov na sedemročné programové obdobie predstavuje **20 832 779 €** (z toho ENRF: 15 785 000 €, štátny rozpočet: 5 047 779 €). Finančné prostriedky z operačného programu by mali prispieť najmä k zvýšeniu konkurencieschopnosti a domácej produkcie akvakultúry, vrátane spracovania, k zvýšeniu kvality a pridanej hodnoty produktov, zefektívneniu a racionalizácii výrobných procesov, zvýšeniu, resp. udržaniu zamestnanosti v sektore, zvýšeniu efektívnosti využívania zdrojov, a to so zreteľom na ochranu životného prostredia, ďalej k zlepšeniu zberu údajov za sektor akvakultúry a spracovania a ich vypovedacej schopnosti, vrátane vykonávania systému Únie na kontrolu, inšpekcie a presadzovanie v súlade so Spoločnou rybárskou politikou EÚ.

OP RH SR 2007 - 2013 je dokumentom národného charakteru, ktorým sa vykonáva stratégia rozvoja rybného hospodárstva prostredníctvom opatrení v rámci prioritných osí:

**Prioritná os 2:**

Akvakultúra, spracovanie a uvádzanie produktov rybolovu a akvakultúry na trh

 **Prioritná os 3 :** Opatrenia spoločného záujmu

 **Prioritná os 5** : Technická pomoc

Financovanie OP RH 2007 - 2013 vychádza z Národného strategického plánu rybného hospodárstva 2007 – 2013, ktorý bol schválený Uznesením vlády SR č. 933 z 8. 11. 2006 a je zabezpečený z  Európskeho fondu pre rybné hospodárstvo.

Celková suma verejných finančných prostriedkov na dané programové obdobie 2007 – 2013 bola 18 922 750 €, z toho z prostriedkov EÚ 13 688 528 € a z prostriedkov štátneho rozpočtu SR na spolufinancovanie 5 234 222 €.

V roku 2015 bolo v schválenom rozpočte na OP RH rozpočtovaných celkom 2 376 545 €, z toho na 2. Programové obdobie OP RH SR 2007 – 2013 v objeme 1 045 713 € a na 3. Programové obdobie (2014 – 2020) v objeme 1 330 832 €. V priebehu roku 2015 bol rozpočet upravený v súlade so zákonom č. 523/2004 Z. z. o prevode prostriedkov z predchádzajúcich rokov, ako aj o prevode prostriedkov do budúceho roka.

Najvyššie čerpanie bolo na opatrenie „Investície do akvakultúry, cieľ Konvergencia“ v rámci prioritnej osi 2.

Na OP RH SR 2014 – 2020 neboli v roku 2015 čerpané žiadne prostriedky.

**Výdavky na OP RH za rok 2015**

v € Tabuľka 6

|  |  |  |  |  |
| --- | --- | --- | --- | --- |
| **Priorita/Opatrenie**  | **Názov** | **EÚ** | **ŠR** | **spolu** |
| **Priorita 2**  | 2. Akvakultúra, spracovanie a | **1 888 131** | **629 378** | **2 517 509** |
| uvádzanie produktov rybolovu |
| a akvakultúry na trh |
| Opatrenie 2. 1 | 2.1 Investície do akvakultúry | 1 359 439 | 453 147 | 1 812 586 |
| Opatrenie 2.2 | 2.2 Investície do spracovania | 528 692 | 176 231 | 704 923 |
| a uvádzania na trh |
| Opatrenie 2.3 | 2.3 Investície do akvakultúry | 0 | 0 | 0 |
| Opatrenie 2.4 | 2.4 Investície do spracovania | 0 | 0 | 0 |
| a uvádzania na trh |
| **Priorita 3** | 3. Opatrenia spoločného záujmu | **1 558** | **519** | **2 077** |
| Opatrenie 3.2 | 3.2 Podpora a rozvoj nových trhov | **1 558** | **519** | **2 077** |
| Opatrenie 3.3 | 3.3 Podpora a rozvoj nových trhov mimo cieľa konvergencie | 0 | 0 | 0 |
| **Priorita 5** | 5. Technická pomoc | **62 002** | **20 677** | **82 669** |
| Opatrenie 5.1 | 5.1 Technická pomoc | **62 002** | **20 677** | **82 669** |
| **Spolu** |  | **1 951 691** | **650 564** | **2 602 255** |

Prameň: MPRV SR

Vypracoval: NPPC - VÚEPP

## Štátna pomoc a národné podpory

Štátna a minimálna pomoc v rokoch 2014 a 2015 bola zameraná predovšetkým na rozvoj malých a stredných podnikov pôsobiacich v prvotnej poľnohospodárskych výrobe.

Podpora ako štátna pomoc a minimálna pomoc sa môže poskytnúť na: činnosti v poľnohospodárskej prvovýrobe, činnosti v spracovaní poľnohospodárskych výrobkov a výrobe potravinárskych výrobkov, činnosti v marketingu poľnohospodárskych a potravinárskych výrobkov, investície na ochranu kultúrneho a prírodného dedičstva nachádzajúce sa v pôdohospodárskych podnikoch, nápravu škôd spôsobených nepriaznivými poveternostnými udalosťami a živelnou pohromou podľa osobitného predpisu v sektore pôdohospodárstva, výskum a vývoj v poľnohospodárstve a lesnom hospodárstve, činnosti v lesnom hospodárstve, činnosti zamerané na rozvoj vidieka, zamestnávanie znevýhodnených zamestnancov a značne znevýhodnených zamestnancov, činnosti v hospodárskom chove rýb.

Štátna pomoc a národné podpory v rokoch 2014 a 2015 sa poskytli v zmysle legislatívy:

* zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov,
* zákona č. 543/2007 Z. z. o pôsobnosti orgánov štátnej správy pri poskytovaní podpory v pôdohospodárstve a rozvoji vidieka v znení neskorších predpisov,
* zákona č. 231/1999 Z. z. o štátnej pomoci v znení neskorších predpisov,
* zákona č. 39/2007 Z. z. o veterinárnej starostlivosti v znení neskorších predpisov,
* zákona č. 194/1998 Z. z. o šľachtení a plemenitbe hospodárskych zvierat,
* zákona č. 455/1991 Zb. o živnostenskom podnikaní v znení neskorších predpisov,
* zákon č. 326/2005 Z. z. o lesoch v znení neskorších predpisov,
* nariadenia. vlády SR č. 319/2011 Z. z. o podpore podnikania v pôdohospodárstve a rozvoji vidieka
* vyhlášky MPRV SR č. 320/2011 Z. z. o rozsahu, spôsobe a podmienkach poskytovania podpory v lesnom hospodárstve a rozvoji vidieka.
* **výnosu MPRV SR č. 660/2014-100 o poskytovaní podpory v poľnohospodárstve, potravinárstve, lesnom hospodárstve a rybnom hospodárstve,**

Národné podpory boli legislatívne zabezpečené :

* výnosom MPRV SR č. 536/2011-100 o podrobnostiach pri poskytovaní podpory v pôdohospodárstve a pri rozvoji vidieka vznení neskorších predpisov.

**Dotácie na štátnu a minimálnu pomoc v rámci kapitoly MPRV SR**

v € Tabuľka 7

|  |  |  |
| --- | --- | --- |
| **Tituly** | **2014** | **2015** |
|  **Nar. vlády SR č. 319/2011 Z.z. o podpore podnikania v pôdohospodárstve a rozvoji vidieka** |   |
| § 3  | Dotácia na zabezpečenie účasti prvovýrobcov na výstavách | 94360 | 65 000 |
| § 4 | Dotácia na založenie a vedenie plemennej knihy a plemennej evidencie | 385000 | 378 791 |
| § 5 | Dotácia na kontrolu úžitkovosti, testovanie a odhad plemennej hodnoty zvierat | 1020000 | 950 000 |
| § 7 | Dotácia na opeľovaciu činnosť včiel (pre podnikateľské subjekty) | 4288 | 0 |
| § 11 | Dotácia na zamestnávanie znevýhodnených zamestnancov | 452 971 | 0 |
| § 14 | Dotácia na účasť spracovateľa na výstavách | 46820 | 37 824 |
|  **spolu Nariadenie vlády SR č. 319/2011 Z. z.** | **2 003 439** | **1 431 615** |
| **Vyhláška MPRV SR č. 320/2011 Z. z. o rozsahu, spôsobe a podmienkach poskytovania podpory v lesnom hospodárstve a rozvoji vidieka** |  |
| § 2 | Dotácia na trvalo udržateľné hospodárenie v lesoch | 999 970 | 0 |
| **Štátna pomoc spolu**  | **3 003 409** | **1 431 615** |

Prameň: MPRV SR

Vypracoval: NPPC – VÚEPP

**Národné podpory**

v € Tabuľka 8

|  |  |  |
| --- | --- | --- |
| **Výnos MPRV SR č. 536/2011-100** | **2014** | **2015** |
| Dotácia na chránený chov plemenných koní Národný žrebčín Topoľčianky š. p. | 1 106 000 | 1 077 095 |
| Dotácia na chránený chov plemenných koní Lesy SR | 35 000 | 0 |
| Dotácia na činnosť dostihovej autority - Závodisko Bratislava | 771000 | 850 308 |
| Dotácia na správu, zachovanie prevádzkyschopného stavu hydromelioračného majetku vo vlastníctve štátu a likvidáciu nefunkčných častí majetku - Hydromeliorácie |  1 286 000 | 1 907 000\* |
| **Národné podpory - dotácie nefinančným subjektom spolu** | **3 198 000** | **3 834 403** |
| mimorozpočtový zdroj dotácií .na chránený chov plemenných koní Národný žrebčín Topoľčianky |  | ***142875\*\**** |
| Opeľovacia činnosť včiel  | 498 310 | 499 591\*\*\* |
| Organizovanie výstav, súťaží a účasť na medzinárodných podujatiach (obč.združ.) | 30 400 | 36 000 |
|  Zabezpečenie úloh pre potreby rezortu (SPPK, SLK, SPK, AKS) |  182 475 | 146 475 |
| Kompenzácia strát na zvieratách v dôsledku nariadených veterinárnych opatrení pre chovateľov - nepodnikateľov | 50 000 | 50 000 |
| Národné podpory - transfery celkom | **761 185** | **732 066** |
| Transfer VÚC - Trenčiansky samosprávny kraj | 48 770 | 0 |
| **Národné podpory celkom - bežné transfery** | **4 007 955** | **4 566 469** |

Prameň: MPRV SR

\* z poskytnutej dotácie Hydromeliorácie, š.p. vrátili nevyčerpanú dotáciu vo výške78 961 €

\*\*suma z mimorozpočtového zdroja nie je zahrnutá v celkovom súčte

\*\*\*z tohto titulu bolo vrátených 680 €

Vypracoval: NPPC – VÚEPP

Podpory na štátnu pomoc sa v roku 2015 medziročne znížili zo 7,0 mil. €  na 6,1 mil. €.

## Celková podpora do poľnohospodárstva a potravinárstva

**Všeobecné služby**

Všeobecné služby pre poľnohospodárov boli vykonávané prevažne špecializovanými inštitúciami v rámci rezortu pôdohospodárstva. Patrí sem:

* *Výskum a vývoj:* výskumné ústavy rezortu, národné opatrenia (zachovanie a starostlivosť o genofond zvierat, výskum a vývoj na zachovanie a starostlivosť o genofond rastlín, výskum a vývoj na zachovanie a rozširovanie genetického základu pestovaných rastlín),
* *Poľnohospodárske poradenstvo a vzdelávanie:* zmluva s Agroinštitútom, štátny podnik, príspevok pre Inštitút vzdelávania veterinárnych lekárov (IVVL) a Agentúru pre rozvoj vidieka (ARVI) na zabezpečenie vzdelávacích aktivít,
* *Služby špecializovanej štátnej správy*: Plemenárske služby, štátny podnik (výdavky na registre CEHZ), Rozpočtové organizácie: Štátna veterinárna a potravinová správa SR, Ústredný kontrolný a skúšobný ústav poľnohospodársky,
* *Infraštruktúra:* pozemkové úpravy z  rozpočtovej kapitoly MPRV SR (mimo opatrení PRV SR),
* *Marketing a propagácia:* Propagácia rezortu, marketingové aktivity poľnohospodárskych výrobkov a potravín, vrátane Značky kvality SK,
* *Ostatné služby:* inštitucionálne výdavky úradu MPRV SR, PPA, informatizácia rezortu, rezortná štatistika, zahraničná spolupráca rezortu, transfer pre Múzeum vo Sv. Antone.

**Štruktúra podpôr na všeobecné služby**

 v mil. € Tabuľka 9

|  |  |  |
| --- | --- | --- |
| **Tituly** | **2014** | **2015** |
| Výskum a vývoj | 6,1 | 6,5 |
| Poľnohospodárske školstvo | 0,4 | 0,3 |
| Služby organizácií štátnej správy | 46,5 | 53,7 |
| Infraštruktúra | 1,4 | 1,0 |
| Marketing a propagácia | 0,5 | 0,6 |
| Ostatné služby | 33,6 | 22,7 |
| Všeobecné služby spolu | **88,5** | **84,8** |
| Podpory na občianske združenia, nezisk. org. a štátne podniky a štátna pomoc | 4,0\* | 6,0\* |
| Spolu | 92,5 | 90,8 |
|  - z rozpočtovej kapitoly MPRV SR | **91,0** | **89,4** |
|  - z ostatných zdrojov | 1,5 | 1,4 |

Prameň: MPRV SR, \*dotácie - národné podpory, zahrnuté v časti o štátnej pomoci a národných podporách

Vypracoval: NPPC - VÚEPP

Najväčší podiel na všeobecných službách v rokoch 2013 a 2014 mali služby ústavov špecializovanej štátnej správy, ktorých činnosť sa zameriavala prevažne na kontrolu dodržiavania fytosanitárnych, zooveterinárnych a hygienických predpisov, s cieľom zachovania zdravotnej neškodnosti potravín.

**Celkové výdavky do poľnohospodárstva, rozvoja vidieka a potravinárstva v rokoch 2014 a 2015** v mil. € Tabuľka 10

|  |  |  |
| --- | --- | --- |
|  | **2014** | **2015** |
| **Tituly** | **EÚ** | **SR** | **Spolu** | **EÚ** | **SR** | **Spolu** |
| Trhovoorientované výdavky | 8,1 | 2,8 | 10,9 | 11,1 | 2,6 | 13,7 |
| Priame platby\* | 352,2 | 52,9 | 405,1 | 375,9 | 9,1 | 385,0 |
| Program rozvoja vidieka 2007 - 2013 | 91,7 | 27,6 | 119,3 | 236,5 | 77,3 | 313,8 |
| Program rozvoja vidieka 2014 - 2020 | 52,0 | 17,7 | 69,7 | 44,8 | 15,2 | 60,0 |
| OP RH SR 2007 - 2013 | 1,7 | 0,6 | 2,3 | 2,0 | 0,6 | 2,6 |
| Štátna pomoc a národné podpory | 0 | 7,0 | 7,0 | 0 | 6,1 | 6,1 |
| Všeobecné služby  | 0 | 91,0 | 91,0 | 0 | 89,4 | 89,4 |
| **Spolu** | **505,7** | **199,6** | **705,3** | **670,3** | **200,3** | **870,6** |

Prameň: MPRV SR PPA, Návrh záverečného účtu za rok 2014, Návrh záverečného účtu za rok 2015

\* priame platby sú podrobne rozpísané v tabuľke č. 4, Vypracoval: NPPC - VÚEPP

Výdavky do slovenského pôdohospodárstva sa v roku 2015 zvýšili oproti roku 2014 zo 705,3 mil. € na 870,6 mil. € (zvýšenie o 23,4 %).

Zvýšenie bolo najmä z dôvodu nárastu výdavkov na PRV SR 2007-2013, ktorého financovanie bolo ukončované. Najväčší podiel na celkových výdavkoch (44,2 %) tvorili výdavky na priame platby. Druhou skupinou podpôr, ktorá sa podieľala 42,9 % na celkových výdajoch, boli prostriedky z Programu rozvoja vidieka 2007 – 2013 a z Programu rozvoja vidieka 2014 – 2020. Zostávajúcich 12,9 % tvorili výdavky na všeobecné služby, TOV, OP RH, štátnu pomoc a národné opatrenia.